ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ক্রিস হেমসওর্থ
ক্রিস হেমসওর্থ (জন্ম ১১ অগাস্ট ১৯৮৩) একজন অস্ট্রেলিয়ান অভিনেতা। তিনি অস্ট্রেলিয়ান টিভি সিরিজ "হোম এন্ড অ্যাওয়ে-তে" কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর "থর" (২০১১), "দ্য অ্যাভেঞ্জার্স" (২০১২), "" (২০১৩), এবং "" (২০১৫) চলচিত্রগুলোতে অভিনয় করে সর্বাধিক পরিচিতি লাভ করেন। কল্পবিজ্ঞান নির্ভর চলচিত্র স্টার ট্রেক (২০০৯), থ্রিলার এডভেঞ্চার "এ পারফেক্ট গেটওয়ে" (২০০৯), হরর কমেডি "দ্যা কেবিন ইন দ্যা উডস" (২০১২), ডার্ক ফ্যান্টাসি অ্যাকশন ফিল্ম "স্নো হোয়াইট এন্ড দ্যা হান্টসম্যান" (২০১২), যুদ্ধ ভিত্তিক "রেড ডাউন" (২০১২) এবং জীবনী ভিত্তিক স্পোর্টস ড্রামা ফিল্ম "রাশ" (২০১৩) চলচিত্র সমূহে অভিনয় করেছেন।